text: Umhvørvisstovan hevur almannakunngjørt vegleiðandi knattstøður til tey 340 skrásettu fjøllini í Føroyum. Somuleiðis eru ávísar rættingar gjørdar í almenna fjallalistanum. Grundarlagið fyri rættingunum eru GPS-uppmálingar av øllum fjallatoppum í Føroyum, sum Pól Sundskarð hevur gjørt.
text: #000000
text: Fjallalistin hjá Umhvørvisstovuni verður roknaður sum tað almenna yvirlitið yvir øll skrásett føroysk fjøll, sum eru 340 í tali. Listin er nú dagførdur við neyvum knattstøðum á øllum fjallatoppunum.
text: #000001
text: Harumframt skal Umhvørvisstovan viðmerkja, at navnið á fjallinum Mølin (511m) á Viðoynni ikki stendur á landafrøðiliga kortinum (máliborðsblaðnum). Tað sama er galdandi fyri fjallið Laðanfelli (487m) í Suðuroy.
text: #000003
text: Somuleiðis skal leggjast afturat, at tann rætta hæddin á Høganesi í Eysturoy er 115m og ikki 165m, sum tað annars stendur á landafrøðiliga kortinum.
text: #000004
text: Sum eina tænastu til gongufólk hevur Umhvørvisstovan lagt yvirlitið yvir knattstøðurnar út á ymiskan hátt. Til ber at heinta hesar í excel, og hetta kann verða ein stór hjálp hjá fólki, sum brúka GPS, tá tey ganga í fjøllunum.
text: #000005
text: Tað ber eisini til at innlesa allar fjallatindarnar í Google Earth. Her skal tó viðmerkjast, at neyvleikin í myndakortinum á Google Earth ikki altíð er eins góður. Tí kann staðsetingin av fjallatoppunum í ávísum førum tykjast misvísandi.
text: #000006
text: Um ein er førur fyri at arbeiða við forritunum ArcGIS og QGis ber somuleiðis til hjá gongufólki at gera sær yvirlitskort yvir fjøll, tey hava verið á, og hvørji tey mangla.
text: #000007
text: Øll hesi yvirlit eru at finna á hesi leinkju: 
text: #000008
text: Staðsetingardepilin: skeið í m.a. fjarleiting (remote sensing)
text: #000010
text: Fyrilestur: Jarðfrøðiligar uppmátingar á landi og í undirgrundini
text: #000011
text: ArbeiðsøkirMatrikulLand- og sjókortLandsfólkayvirlit og navnamálTinglýsingElveitingareftirlitArbeiðsøkirOrkaSkógrøktNáttúruverndUmhvørvisverndNorðurlendskt samstarvSnarvegirGóðkenningar og loyvirKunngerðartalvaStarvsfólkOyðubløðUmhvørvisstovanUm UmhvørvisstovunaStarvsfólkSambandPrivatlívspolitikkur
text: #000013
text: MatrikulLand- og sjókortLandsfólkayvirlit og navnamálTinglýsingElveitingareftirlit
text: #000014